السعال الديكى او الشاهوق هوا مرض بكتيرى حاد بيصيب الاطفال تحت سن خمس سنين و بتعتبر جرثومه البروديتيلا الشاهوقيه (Bordetella Pertussis) المسبب المرضى - pathogen) الرئيسى للشاهوق, فيه مرض زيه بيرتبط بالتلوث و هوا نظير الشاهوق (Parapertussis) و التهاب القصب التشنجى (spastic bronchitis). الاعراض على تلات مراحل: المرحله الاولى بتبدا بزكام و رشح بسيط مع افرازات دمعيه, و ارتفاع بسيط فى درجه الحراره مع كحه جافه بتزيد فى الليل ممكن يسبب اختناق و وفاه و بتستمر المرحله لمده اسبوع. المرحله التانيه بتزداد حده الكحه و بتظهر على شكل نوبات مفاجئه شبه تشنجيه بتزداد فى الليل و بتكون على شكل نوبات من الزفير ورا بعض بعدها شهقه طويله شبه صوت الديك و من هنا جات تسميه المرض يكون معاها ترجيع, خلال فتره النوبه بيبقى لون المصاب ازرق و بتجحظ عينه و بيتدلى اللسان لبرى و تستمر المرحله من 4 الى 6 اسابيع. المرحله التالته بتقل حده نوبات الكحه تدريجيا و بحيث تنتهى خلال شهر لو ما حصلش اى مضاعفات للمرض.